Es celebra la cloenda del curs del Centre de Formació de Persones Adultes
29/06/2007 13:56:00

# Es celebra la cloenda del curs del Centre de Formació de Persones Adultes

*   29/06/2007 13:56:00
*   [Imprimir](#)
*   Compartir
*    https://www.alaquas.org/documento.asp?id\_do=10211

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10211%2F0&title=Ajuntament%20d%27Alaqu%C3%A0s.%20Premsa.Es%20celebra%20la%20cloenda%20del%20curs%20del%20Centre%20de%20Formaci%C3%B3%20de%20Persones%20Adultes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10211/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10211/10211_Form_4.jpg)](https://www.alaquas.org/ficheros/documentos/2007/2/10211/10211_Form_10.jpg "<a href='https://www.alaquas.org/ficheros/documentos/2007/2/10211/10211_Form_10.jpg' target=_blank><i class='fa fa-external-link' aria-hidden='true'></i>.Es celebra la cloenda del curs del Centre de Formació de Persones Adultes</a>")

Un total de 888 alumnes han format part de l'escola en aquest últim any

El Centre de Formació de Persones Adultes Enric Valor d'Alaquàs va celebrar el dijous 28 de juny la cloenda del curs 2006-2007. Amb la presència de centenars d'alumnes, el director de l'escola, Carlos Segura Estevan va donar per finalitzat aquest curs en el què un total de 888 alaquasers i alaquaseres s'han pogut formar gràcies a la diversa oferta formativa que s'ha possibilitat per a totes les edats.

L'acte va començar amb un acte teatral a càrrec dels actors Pepa Juan i Albert Iborra. A continuació es va donar a conèixer a tots els presents la X edició del Concurs Literari de Relats curts no sexistes, una publicació realitzada pels propis alumnes.

El Centre Públic de Formació de Persones Adultes Enric Valor d'Alaquàs ha oferit una ampla oferta formativa en el curs 2006/2007: Graduat en Educació Secundària, cursos en Alfabetització i d'iniciació a la formació bàsica, cursos de castellà per a persones estrangeres juntament amb cursos de valencià de tots els nivells de la Junta Qualificadora de Coneixements de Valencià, cursos de preparació per a la prova d'accés a la Universitat per a majors de 25 anys i per a la prova d'accés a Cicles Formatius de Grau Superior. També s'ha comptat amb un taller literari, cursos d'idiomes a més de cursos i tallers d'animació sociocultural.